b'\n_START_ARTICLE_\nPrisolr\xc3\xb8r\n_START_PARAGRAPH_\nHusvannledninger er alle ledninger eller r\xc3\xb8r som trengs for \xc3\xa5 transportere varmt og kaldt vann inne i byginger (inklusive armatur) og ledningene fra hovedvannledningen til bygningen._NEWLINE_I husinstallasjoner benyttes det r\xc3\xb8r utformet av flere forskjellige materialer avhengig av bruksomr\xc3\xa5de, mekanisk p\xc3\xa5kjenning \xc3\xb8konomi mv.. R\xc3\xb8rsystemer m\xc3\xa5 utf\xc3\xb8res slik at de ikke avgir giftige eller helsefarlige stoffer til vannet. I tillegg er det p\xc3\xa5krevd en h\xc3\xb8y grad av korrosjonsbestandighet. Mest benyttet i hustinstallasjoner i dag er r\xc3\xb8r-i-r\xc3\xb8r system etter at dette ble innf\xc3\xb8rt i som krav i teknisk forskrift i 1995 (TEK10).\n_START_SECTION_\nKobberr\xc3\xb8r\n_START_PARAGRAPH_\nKobberr\xc3\xb8r er mye brukt p\xc3\xa5 grunn av god korrosjonsbestandighet og gode mekaniske egenskaper b\xc3\xa5de i form av bestandighet og at de er lette \xc3\xa5 jobbe med. Kobberr\xc3\xb8r utvider seg med 0,0165mm/m per grad celsius oppvarming, det er derfor viktig \xc3\xa5 ta h\xc3\xb8yde for dette i montasjen av anlegg for \xc3\xa5 unng\xc3\xa5 tretthetsbrudd. Kobberr\xc3\xb8r forhandles i hovedsak som harde r\xc3\xb8r i heltrukne stangemner og i halvharde eller gl\xc3\xb8dde r\xc3\xb8r.  _NEWLINE_Kobber\xc3\xb8r leveres ogs\xc3\xa5 i forkrommet utgave som er en foretrukken l\xc3\xb8sning ved \xc3\xa5pent anlegg av estetiske \xc3\xa5rsaker.\n_START_SECTION_\nIsolerte kobberr\xc3\xb8r\n_START_PARAGRAPH_\nIsolerte kobberr\xc3\xb8r er en type mykgl\xc3\xb8det kobberr\xc3\xb8r med mantel av plast (som regel hvit celle-polyetelen). R\xc3\xb8rene sammenkobles med myklodding, hardlodding, ved bruk av st\xc3\xb8ttehylse kan ogs\xc3\xa5 kompresjonskobling eller presskobling benyttes. R\xc3\xb8rtypen ble mye brukt p\xc3\xa5 80-tallet og er fremdeles i bruk i dag, men r\xc3\xb8r-i-r\xc3\xb8r-systemer dominerer i dagens husinstallasjoner til skjult opplegg.\n_START_SECTION_\nPlastr\xc3\xb8r\n_START_PARAGRAPH_\nPlast innbefatter en stor mengde materialer med forskjellige egenskaper. Mest benyttet i husinstallasjoner er PEX-r\xc3\xb8r som er laget av tverrbundet polyetylen. Det er denne r\xc3\xb8rtypen som benyttes i de fleste kommersielle r\xc3\xb8r-i-r\xc3\xb8r-systemer. Plastr\xc3\xb8r er sv\xc3\xa6rt hurtige \xc3\xa5 montere, veldig h\xc3\xa5ndterbare, rimelige og har stabile mekaniske egenskaper. Videre er korrosjonsbestandigheten sv\xc3\xa6rt god og plasten har isolerende egenskaper.\n_START_SECTION_\nGalvaniserte st\xc3\xa5lr\xc3\xb8r\n_START_PARAGRAPH_\nGalvaniserte st\xc3\xa5lr\xc3\xb8r har et belegg av sink utenp\xc3\xa5, inni eller p\xc3\xa5 begge sider av r\xc3\xb8rveggene. Dette er et tiltalt for \xc3\xa5 \xc3\xb8ke bestandigheten mot korrosjon. Galvaniserte st\xc3\xa5lr\xc3\xb8r t\xc3\xa5ler d\xc3\xa5rlig varmt vann.'